CELEX: 32011D0906(01)
Language: fi
Date: 2011-06-15 00:00:00
Title: Päätös N:o S8, annettu 15 päivänä kesäkuuta 2011 , proteesien, merkittävien apuvälineiden ja muiden merkittävien luontoisetuuksien myöntämisestä sosiaaliturvajärjestelmien yhteensovittamisesta annetun asetuksen (EY) N:o 883/2004 33 artiklan mukaisesti  ETA:n kannalta ja EY:n ja Sveitsin sopimuksen kannalta merkityksellinen teksti

6.9.2011   
            
            
               FI
            
            
               Euroopan unionin virallinen lehti
            
            
               C 262/6
            
         PÄÄTÖS N:o S8,
   annettu 15 päivänä kesäkuuta 2011,
   proteesien, merkittävien apuvälineiden ja muiden merkittävien luontoisetuuksien myöntämisestä sosiaaliturvajärjestelmien yhteensovittamisesta annetun asetuksen (EY) N:o 883/2004 33 artiklan mukaisesti
   (ETA:n kannalta ja EY:n ja Sveitsin sopimuksen kannalta merkityksellinen teksti)
   2011/C 262/06
   SOSIAALITURVAJÄRJESTELMIEN YHTEENSOVITTAMISTA KÄSITTELEVÄ HALLINTOTOIMIKUNTA, joka
   ottaa huomioon sosiaaliturvajärjestelmien yhteensovittamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 883/2004 (1) 72 artiklan a alakohdan, jonka mukaan hallintotoimikunnan tehtävänä on käsitellä kaikkia asetuksen (EY) N:o 883/2004 ja asetuksen (EY) N:o 987/2009 (2) säännöksistä johtuvia hallinnollisia ja tulkinnallisia kysymyksiä,
   ottaa huomioon asetuksen (EY) N:o 883/2004 33 artiklan 2 kohdan,
   noudattaa asetuksen (EY) N:o 883/2004 71 artiklan 2 kohdan toisessa kohdassa säädettyjä edellytyksiä
   sekä katsoo seuraavaa:
   
               (1)
            
            
               Asetuksen (EY) N:o 883/2004 33 artiklan 1 kohdassa määritellään suojalauseke, jota sovelletaan ajanjaksona, joka välittömästi seuraa sitä hetkeä, josta alkaen asianomaiseen henkilöön sovelletaan eri lainsäädäntöä kuin aikaisemmin.
            
         
               (2)
            
            
               Edellä mainitussa artiklassa määritellään, milloin henkilö saattaisi häneen sovellettavan lainsäädännön vaihtuessa toiseksi menettää oikeutensa sairauteen liittyviin luontoisetuuksiin, jotka on mitoitettu erityisten henkilökohtaisten tarpeiden mukaan, ja joiden käyttöön antaminen on meneillään tai jotka on myönnetty mutta joita ei ole vielä annettu käyttöön.
            
         
               (3)
            
            
               Tällaista menetystä voitaisiin etuuden luonne ja asianomaisen henkilön lääketieteellinen tilanne huomioiden pitää suhteettomana.
            
         ON PÄÄTTÄNYT SEURAAVAA:
   1 artikla
   Proteesit, merkittävät apuvälineet ja muut merkittävät luontoisetuudet, joita tarkoitetaan asetuksen (EY) N:o 883/2004 33 artiklan 1 kohdassa, ovat luontoisetuuksia,
   
               —
            
            
               jotka on mitoitettu erityisten henkilökohtaisten tarpeiden mukaan,
            
         
               —
            
            
               joiden käyttöön antaminen on meneillään tai jotka on myönnetty mutta joita ei ole vielä annettu käyttöön,
            
         
               —
            
            
               jotka se jäsenvaltio, jonka lainsäädännön perusteella vakuutettu henkilö oli vakuutettuna ennen toisen jäsenvaltion lainsäädännön perusteella vakuutetuksi tulemistaan, määrittelee sellaisiksi ja/tai joita se pitää sellaisina.
            
         Ei-tyhjentävä lista luontoisetuuksista, joita pidetään mainitunlaisina luontoisetuuksina niiden täyttäessä edellä mainitut vaatimukset, on tämän päätöksen liitteessä.
   2 artikla
   Tämä päätös julkaistaan Euroopan unionin virallisessa lehdessä. Päätöstä sovelletaan sen julkaisupäivästä alkaen.
   
      
         
            Hallintotoimikunnan puheenjohtaja
         
         Éva GELLÉRNÉ LUKÁCS
      
   
   
      (1)  EUVL L 166, 30.4.2004, s. 1 (oikaisu EUVL L 200, 7.6.2004, s. 1).
   
      (2)  Euroopan parlamentin ja neuvoston asetus (EY) N:o 987/2009, annettu 16 päivänä syyskuuta 2009, sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä, EUVL L 284, 30.10.2009, s. 1.
   
      LIITE
      
         Proteesit
      
      
                  a)
               
               
                  ortopediset proteesit,
               
            
                  b)
               
               
                  näönhuollon apuvälineet, esimerkiksi silmäproteesit,
               
            
                  c)
               
               
                  hammasproteesit (kiinteät ja irrotettavat).
               
            
         Merkittävät apuvälineet
      
      
                  d)
               
               
                  pyörätuolit, ortoosit, jalkineet sekä muut liikkumisen, seisomisen ja istumisen apuvälineet,
               
            
                  e)
               
               
                  piilolinssit sekä suurentavat ja luuppilasit,
               
            
                  f)
               
               
                  kuulonhuollon ja kommunikoinnin apuvälineet,
               
            
                  g)
               
               
                  nebulisaattorit,
               
            
                  h)
               
               
                  suuontelon tukeproteesit,
               
            
                  i)
               
               
                  hampaiden oikomiskojeet.
               
            
         Muut merkittävät luontoisetuudet
      
      
                  j)
               
               
                  erikoistunut laitoshoito,
               
            
                  k)
               
               
                  terveyskylpylähoidot,
               
            
                  l)
               
               
                  hoidollinen kuntoutus,
               
            
                  m)
               
               
                  täydentävät diagnosointikeinot,
               
            
                  n)
               
               
                  kaikki avustukset, jotka myönnetään kattamaan osa edellä lueteltujen etuuksien kustannuksista.